
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης μελών ομάδων εργασίας για την 
κατάρτιση μελετών ενόψη της καθιέρωσης Εθνικού Συστή¬ 
ματος Επαγγελματικής Εκπαίδευσης και Κατάρτισης. . 1 
Παροχή της εγγύησης του Ελληνικού Δημοσίου προς το Τα¬ 
χυδρομικό Ταμιευτήριο για την δεύτερη επί μέρους δα¬ 
νειακή σύμβαση μεταξύ ΤΕΘΑ και Ταχυδρομικού Ταμιευ¬ 


τηρίου ποσού 1.500.000.000 δρχ. 2 

Έγκριση των ειδικών θεραπειών στα Ειδικοί Σχολεία. 3 

Τοποθετήσεις Συμβούλων του Συμβουλίου της Επικράτειας 

σε Τμήματα. 4 

Παύση λειτουργίαις της Χαροκοπείου Ανωτάτης Σχολής Οι¬ 
κιακής Οικονομίας... 5 

Σύσταση ειδικής προσωρινής θέσης Ειδικού Διοικητικού - Τε¬ 
χνικού Προσωπικού (Ε.Δ.Τ.Π.) στο Γενικό Τμήμα Δικαίου 
του Παντείου Παν/μίου Κοινωνικών και Πολιτικών Επι¬ 
στημών. 6 

Χορήγηση άδειας ιδρύσεως και λειτουργίας ΤΕΣ στη Σμαρ- 

νάκη Κων/να στον Πύργο. 7 

Τροποποίηση επωνυμίας Ωδείου. 8 

Κήρυξη Ι.Ν. Κοιμήσεως Θεοτόκου στο Κουτήφαρη Μεσση¬ 
νίας ως ιστορικού διατηρητέου μνημείου. 9 

Χαρακτηρισμός I. Ν.Μεταμορφώσεως Σωτήρος Πυλίας ως 

αρχαίου μνημείου.10 

Περιπτώσεις που απαλλάσσονται από την καταβολή προσαυ¬ 
ξημένου ειδικού τέλους, λόγω εκπρόθεσμης προσκόμισης 
οχήματος για τεχνικό έλεγχο.11 


Τροποποίηση της αριθμ. Β. 21144/89 απόφασης του Νο¬ 
μάρχη Καρδίτσας που αφορά τη «σύσταση Κοινοτικού νο¬ 
μικού προσώπου με την επωνυμία σχολική επιτροπή Δημο¬ 
τικού Σχολείου και Νηπιαγωγείου Κοινότητας Ασημοχω¬ 
ρίου, Ν. Καρδίτσας.12 

Τροποποίηση της Β. 23118/25.10.89 απόφαση του Νο¬ 
μάρχη Καρδίτσας που αφορά τη «σύσταση Κοινοτικού νο¬ 
μικού προσώπου με την επωνυμία «σχολική επιτροπή Δη¬ 
μοτικού Σχολείου και Νηπιαγωγείου Κοινότητας Καππα- 

δοκικού».:..13 

Καθορισμός τόπου αποχέτευσης αποβλήτων ελαιοτριβείου 
του ΠΑΧΤΙΤΗ Σταύρου στην Κοινότητα Στρογγυλής Ν. 

Κέρκυρας..14 

Χορήγηση αδείας μεταλλευτικών ερευνών στο Ν. Κοζάνης 15 


Σύσταση ίδιου Ν.Π. στην Κοινότητα Γαλατάδων Ν. Πέλ¬ 
λας με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου στην Κοινότητα Γαλατάδων του 

Νομού Πέλλας.16 

Συμμετοχή της Κοινότητας Σάρτης στον Αναπτυξιακό Σύνδε¬ 
σμο της 2ης Γεωγραφικής Ενότητας Ν. Χαλκιδικής» .. 17 

Διορθώσεις σφαλμάτων 

Διόρθωση σφάλματος στη 40112/109067/4.2.1992 από¬ 
φαση «τροποποίηση διατάξεων Γενικού Κανονισμού Προ¬ 


σωπικού Ο.Τ.Ε. ..18 

νΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2013207/770/0022 (1) 


Καθορισμός αποζημίωσης μελών ομάδων εργασίας για την κα¬ 
τάρτιση μελετών ενόψη της καθιέρωσης Εθνικού Συστήματος 

Επαγγελματικής Εκπαίδευσης και Κατάρτισης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 16 του Ν. 186/1975 περί ΚΕΜΕ. 

2. Του άρθρου 55 παρ. 4 του Ν. 1566/1985 «περί Δομής και 
Λειτουργίας της Πρωτοβάθμιας και Δευτεροβάθμιας Εκπαίδευ¬ 
σης και άλλες διατάξεις». 

3. Του άρθρου 21 του Ν. 1966/1991 «περί Μετεγγραφών 
φοιτητών Α.Ε.Ι. και σπουδαστών Τ.Ε.Ι. και άλλες διατάξεις». 

4. Τις αρ. Γ2/6036, Γ2/6035, Γ2/6034, Γ2/6033, Γ2/ 
444 Αποφάσεις του Υπουργείου Εθνικής Παιδείας και Θρησκευ¬ 
μάτων για τη συγκρότηση ομάδων εργασίας για την κατάρτιση 
μελετών για τη δημιουργία Εθνικού Συστήματος Επαγγελματι¬ 
κής Εκπαίδευσης και Κατάρτισης. 

5. Την αρ. 0 (91) 1058/31.5.1991 Απόφαση της Επιτροπής 
των Ευρωπαϊκών Κοινοτήτων για την έγκριση του προγράμμα¬ 
τος Δομών Κατάρτισης. 

6. Το αρ. 116472/6.12.1991 έγγραφο του Υπουργείου Ερ¬ 
γασίας για το ολοκληρωμένο λειτουργικό πρόγραμμα βελτίωσής 
δομών κατάρτισης και εκπ/σης ΕΚΤ 901037 Ε1. 

7. Την Υ. 1660/1007556/116/0006Α/23.1.92 (ΦΕΚ 
31Β/24.1.92) απόφαση του Πρωθυπουργού και Υπουργού Οι¬ 
κονομικών, αποφασίζουμε: 

1. Καθορίζουμε την αποζημίωση των μελών των ομάδων ερ¬ 
γασίας που συγκροτήθηκαν με τις αρ. Γ2/6036, Γ2/6035, 
Γ2/6034, Γ2/6033, Γ2/444 αποφάσεις του Υπουργείου Εθνι- 

χής Παιδείας και Θρησκευμάτων ως εξής: 

Α. ΟΜΑΔΑ ΕΡΓΑΣΙΑΣ ΓΙΑ ΤΗ ΜΕΛΕΤΗ ΘΕΜΑΤΩΝ 
ΤΟΤ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ. 

α) Μελετητές: 250.000 δραχμές το μήνα για τον καθένα, για 
τέσσερις μήνες. 

β) Εμπειρογνώμονες εξωτερικού: 600.000 δραχμές το μήνα 
για δύο μήνες. 

γ) Τεχνικοί βοηθοί: 150.000 δραχμές το μήνα για τον κα¬ 
θένα, για τέσσερις μήνες. 

δ) Γραμματείς: 200.000 δραχμές το μήνα για τον καθένα, για 
τέσσερις μήνες. · 

Β. ΟΜΑΔΑ ΕΡΓΑΣΙΑΣ ΓΙΑ ΤΗ ΜΕΛΕΤΗ ΚΑΙ ΤΟΝ 
ΠΡΟΣΔΙΟΡΙΣΜΟ ΤΩΝ ΑΝΑΓΝΩΡΙΣΜΕΝΩΝ ΕΠΑΓΓΕΛ¬ 
ΜΑΤΩΝ. 

α) Μελετητές: 250.000 δραμχές το μήνα για τον καθένα, για 
πέντε μήνες. 

β) Εμπειρογνώμονες εξωτερικού: 600.000 δραχμές το μήνα 
για τον καθένα, για δύο μήνες. 

γ) Τεχνικοί βοηθοί: 150.000 δραχμές το μήνα για τον κα¬ 
θένα, για πέντε μήνες. 

δ) Γραμματείς: 200.000 δραχμές το μήνα για τον καθένα, για 
πέντε μήνες. 

Γ. ΟΜΑΔΑ ΕΡΓΑΣΙΑΣ ΓΙΑ ΤΗ ΜΕΛΕΤΗ ΤΗΣ ΕΠΙΜΟΡ¬ 
ΦΩΣΗΣ ΤΩΝ ΕΚΠΑΙΔΕΥΤΩΝ ΚΑΙ ΤΩΝ ΕΚΠΑΙΔΕΥΤΙΚΩΝ 
ΤΗΣ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙ¬ 
ΣΗΣ. 

α) Μελετητές: 250.000 δραχμές το μήνα για τον καθένα, για 
τέσσερις μήνες. 

β) Τεχνικοί βοηθοί: 150.000 δραχμές το μήνα για τον κα¬ 
θένα, για τέσσερις μήνες. 

γ) Γραμματείς: 200.000 δραχμές το μήνα για τον καθένα, 
για τέσσερις μήνες. 

Δ. ΟΜΑΔΑ ΕΡΓΑΣΙΑΣ ΓΙΑ ΤΗ ΧΩΡΟΤΑΞΙΚΗ ΚΑΤΑ¬ 
ΝΟΜΗ ΚΑΙ ΠΡΟΔΙΑΓΡΑΦΕΣ ΤΟΥ ΟΡΓΑΝΙΣΜΟΥ ΕΠΑΓ¬ 
ΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ. 

α) Μελετητές: 250.000 δραχμές το μήνα για τον καθένα, για 
έξι μήνες. 

β) Τεχνικοί βοηθοί 150.000 δραχμές το μήνα για τον καθένα, 
για έξι μήνες. 

γ) Γραμματείς: 150.000 δραχμές το μήνα για τον καθένα, 
για έξι μήνες. 

ε. ΟΜΑΔΑ ΕΡΓΑΣΙΑΣ ΓΙΑ ΤΗ ΜΕΛΕΤΗ ΤΗΣ ΕΠΙΜΟΡ¬ 
ΦΩΣΗΣ ΤΩΝ ΕΚΠΑΙΔΕΥΤΙΚΩΝ. 

α) Μελετητές: 250.000 δραχμές το μήνα για τον καθένα, για 
τέσσερις μήνες. 

β) Τεχνικοί βοηθοί: 150.000 δραχμές το μήνα για τον καθένα 
για τέσσερις μήνες. 

γ) Γραμματείς: 200.000 δραχμές το μήνα για τον καθένα, 
για τέσσερις μήνες. 

2. Η αποζημίωση των μελών των αναφερομένων ομάδων ερ¬ 
γασίας θα βαρύνει τις πιστώσεις του προϋπολογισμού της ΣΕ- 
ΛΕΤΕ, στον οποίο έχουν μεταφερθεί οι ανάλογες πιστώσεις. 

3. Το σύνολο της κατά τα ανωτέρω καθοριζόμενης αποζημίω¬ 
σης των δημοσίων υπαλλήλων μελών των προαναφερόμενων 
ομάδωνεργασίας με τυχόν άλλες καταβαλλόμενες σ’ αυτούς πρό¬ 
σθετες αποδοχές ή απολαβές δεν δύναται να υπερβεί κατά μήνα 
το σύνολο των αποδοχών της οργανικής τους θέσης. 

Η απόφαση αυτή ισχύει από 15 Δεκεμβρίου 1991 και να δημοσιευ- 
θεί στην Εφημερίδα της Κυβερνήσεως. 

Αθήνα, 12 Φεβρουάριου 1992 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙΑΣ 


Αριθ. 2003186/962/0025 (2) 

Παροχή της εγγύησης του Ελληνικού Δημοσίου προς το Ταχυ¬ 
δρομικό Ταμιευτήριό για την δεύτερη επί μέρους δανειακή 

σύμβαση μεταξύ ΤΕΘΑ και Ταχυδρομικού Ταμιευτηρίου πο¬ 
σού 1.500.000.000 δρχ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και Ν. 
1266/82, άρθρο 8. 

2. Την 2000790/345/0025/9.1.91 απόφασή μας για πα- 
ροχή εγγύησης του Ελληνικού Δημοσίου προς το Ταχυδρομικό 
Ταμιευτήριο. 

3. Το αριθμ. Π.Δ. 435/24.10.91 (ΦΕΚ Α' 159). 

4. Το αριθμ. 38/29.11.91 πρακτικό της Διοικητικής Επιτρο¬ 
πής του ΤΕΘΑ. 

5. Το αριθμ. Φ. 847.53/114/11186/Σ. 2325/10.12.91 
έγγραφο του Ταμείου Εθνικής Αμύνης, αποφασίζουμε: 

Η απόφασή μας με αριθμ. 2000790/345/0025/9.1.91 
εξακολουθεί να ισχύει και για την δεύτερη επί μέρους δανειακή 
σύμβαση μεταξύ ΤΕΘΑ και Ταχ. Ταμιευτηρίου ποσού 
1.500.000.000 δρχ. που θα συνομολογηθεί με επιτόκιο είκοσι 
επτά και μισό στα εκατό (27,5%) με ρήτρα αναπροσαρμογής του 
σε περίπτωση αύξησης των επιτοκίων χρηματοδότησης από την 
Τράπεζα της Ελλάδος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣ ΣΑΣ 
-♦- 

Αριθ. Α7α/οικ. 1485 (3) 

Έγκριση των ειδικών θεραπειών στα Ειδικά Σχολεία. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Β.Δ. 665/62 (ΦΕΚ 167/62 τ.Α'). 

2. Τις διατάξεις του Π.Δ. 750/75 (ΦΕΚ 244/8.11.75 τ.Α’). 

3. Τις διατάξεις του άρθρου 11 του Ν. 1278/82 «Για σύσταση 
Κεντρικού Συμβουλίου Υγείας». 

4. Το γεγονός ότι δεν υπηρετούν Ελεγκτές ιατροί με ειδικό¬ 
τητα Νευρολόγου, οι οποίοι πρέπει να εγκρίνουν την ειδική θερα¬ 
πευτική αγωγή που γίνεται στα Ειδικά Σχολεία σε παιδιά με ειδι¬ 
κές ανάγκες, σύμφωνα με τις διατάξεις του Π.Δ. 750/75, απο¬ 
φασίζουμε: 

Όλοι οι Ελεγκτές γιατροί του Δημοσίου, ανεξάρτητα από την 
ειδικότητα που έχουν, μπορούν να εγκρίνουν τις ειδικές θεραπευ¬ 
τικές αγωγές που γίνονται στα Ειδικά Σχολεία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριού 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
- 4 - 

Αριθ. 16982 (4) 

Αριθμός 1/1992 

Τοποθετήσεις Συμβούλων του Συμβουλίου της Επικράτειας σε 
Τμήματα. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Αποτελούμενο από τα μέλη του, ΒΑσ. Μποτόπουλο, Πρόεδρο, 
Κ.Μ. Χαλαζωνίτη, Δ. Μαργαρίτη, X. Φατούρο, Αντιπροέδρους 
και τους Συμβούλους, Φ. Κατζούρο, Γ. Κουτνατζή, Α. Μαρίνο, 

Τ. Κούνδουρο, I. Τζεβελεκάκη, Γ. Γραίγο, Αδ. Φαρμάκη, Κ,Γ. 
Χαλαζωνίτη, Γ. Κοσμά, Λ. Οικονόμου, Στ. Σαρηβαλάση, Γ. Δε- 
ληγιάννη, Ν. Παπαδημητρίου, Ηλ. Παπαγεωργίου, Π. Παραρά, 
Π. Χριστόφορο, I. Μαρή, Μ. Παληατσάρα, Μ. Βροντάκη, Σ. Χα- 
ραμπίδη, Θ. Χατζηπαύλου, Γ. Παναγιωτόπουλο, Φ. Στεργιό- 
πουλο, Ν. Ντούβα, Γ. Σταυρόπουλο, Σ. Καραλή, Δ. Κωστό- 
πουλο, Κ. Μενουδάκο, Ε. Γαλανού, Γ. Ανεμογιάννη, Π.Ν. 
Φλώρο. Οι Αντιπρόεδροι, Σ. Γιάγκας, Μιχ. Δεκλερής και οι Σύμ¬ 
βουλοι Π. Αθανασοπούλου, Γ. Κουβελάκης, X. Μακρίδης, Α. 
Τσαμπάση και Π.Ζ. Φλώρος, προσκλήθηκαν αλλά δεν εμφανί¬ 
σθηκαν γιατί είχαν κώλυμα. Ο Σύμβουλος Σ. Ρίζος προσήλθε, 
αλλά αποχώρησε ως νεώτερος σύμφωνα με το άρθρο 8 του Π.Δ. 
18/1989 (Κωδικοποίηση διατάξεων νόμων για το Συμβούλιο 
της Επικράτειας), για να διατηρηθεί περιττός ο αριθμός των με¬ 
λών που μετέχουν στην Ολομέλεια. 

Συνήλθε στο κατάστημά του την 11η Φεβρουάριου 1992, 
ημέρα Τρίτη και ώρα 1:00 μ.μ. Ήταν παρών και ο Γραμματέας 
Φρ. Καμπάνης, Προϊστάμενος της Διεύθυνσης της Γραμματείας 
του Συμβουλίου της Επικράτειας, με βαθμό Α της κατηγορίας 
ΠΕ. Θέμα της συζήτησης σύμφωνα με την πρόσκληση του Προέ¬ 
δρου ήταν η τοποθέτηση Συμβούλων σε Τμήματα. 

Σύμφωνα με τα πιο πάνω και τις διατάξεις του άρθρου 9 του 
Π.Δ. 18/1989 που έχει τον τίτλο «Κωδικοποίηση διατάξεων για 
το Συμβούλιο της Επικράτειας» το Συμβούλιο, αποφασίζει: 

Την τοποθέτηση των Συμβούλων Ε. Γαλανού, Γ. Ανεμο- 
γιάννη, Π.Ν, Φλώρου, Σ. Ρίζου και την ανασυγκρότηση των 
Τμημάτων δια της ανακατανομής σε αυτά των Συμβούλων ως 
ακολούθως: 

Στο Α Τμήμα: Πρόεδρος, ο Αντιπρόεδρος του Συμβουλίου της 
Επικράτειας Δ. Μαργαρίτης και Σύμβουλοι οι: 1) Φ. Κατζούρος, 
2) Αδ. Φαρμάκης, 3) Λ. Οικονόμου, 4) Αθ. Τσαμπάση, 5) Π.Ζ. 
Φλώρος, 6) Γ. Παναγιωτόπουλος, 7) Ν.,Ντούβας. 

Στο Β Τμήμα: Πρόεδρος, ο Αντιπρόεδρος του Συμβουλίου της 
Επικράτειας Σ. Γιάγκας και Σύμβουλοι οι: 1) Π. Αθανασοπού¬ 
λου, 2) Γ. Κουτνατζής, 3) Ηλ. Παπαγεωργίου, 4) Θ. Χατζηπαύ¬ 
λου, 5) Φ. Στεργιόπουλος, 6) Σ. Καραλής, 7) Δ. Κωστόπουλος, 
8) Ευδ. Γαλανού. 

Στο Γ Τμήμα: Πρόεδρος, ο Αντιπρόεδρος του Συμβουλίου της 
Επικράτειας Κ.Μ. Χαλαζωνίτης και Σύμβουλοι οι: 1) Αν. Μαρί¬ 
νος, 2) Γ. Γραίγος, 3) Γ. Κουβελάκης, 4) Γ. Κοσμάς, 5) Σ. Σα- 
ρηβαλάσης, 6) Ν. Παπαδημητρίου, 7) Μ. Παληατσάρας, 8) Γ. 
Σταυρόπουλος. 

Στο Δ Τμήμα: Πρόεδρος, ο Αντιπρόεδρος του Συμβουλίου της 
Επικράτειας Χρ. Φατούρος και Σύμβουλοι οι: 1) Τ. Κούνδουρος, 
2) X. Μακρίδης, 3) Π. Παραράς, 4) Π. Χριστόφορος, 5) Μιχ. 
Βροντάκης, 6) Σ. Χαραλαμπίδης, 7) Γ. Ανεμογιάννης. 

Στο Ε Τμήμα: Πρόεδρος, ο Αντιπρόεδρος του Συμβουλίου της 
Επικράτειας Μιχ. Δεκλερής και Σύμβουλοι οι: 1) I. Τζεβελεκά- 
κης, 2) Κ.Γ. Χαλαζωνίτης, 3) Γ. Δεληγιάννης, 4) I. Μαρή, 5) Κ. 
Μενουδάκος, 6) Π.Ν. Φλώρος, 7) Σ. Ρίζος. 

Για την πιστοποίηση των πιο πάνω συντάσσεται το παρόν πρα¬ 
κτικό. 

Ο Πρόεδρος Ο Γραμματέας 

Β. ΜΠΟΤΟΠΟΤΛΟΣ ΦΡ. ΚΑΜΠΑΝΗΣ 

Αριθ. Β1/125 (5) 

Παύση λειτουργίας της Χαροκοπείου Ανωτάτης Σχολής Οικια¬ 
κής Οικονομίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: α) της παρ. 4 του άρθρου 9 
του Ν. 1894/1990, «Για την Ακαδημία Αθηνών και άλλες εκ¬ 
παιδευτικές διατάξεις», (Α' 110) και β) του άρθρου 17 του Ν. 
1966/1991 «Μετεγγραφές Φοιτητών Α.Ε.Ι, σπουδαστών 


Τ.Ε.Ι, και άλλες διατάξεις» (Α’ 147), αποφασίζουμε: 

1. Από τη δημοσίευση της απόφασης αυτής παύει η λειτουργία 
της Χαροκοπείου Ανωτάτης Σχολής Οικιακής Οικονομίας και η 
κάθε είδους κινητή και ακίνητη περιουσία της μεταβιβάζεται στο 
Χαροκόπειο Α.Ε.Ι. Οικιακής Οικονομίας, σύμφωνα με τη διαδι¬ 
κασία της παρ. 7 του άρθρου 9 του Ν. 1894/1990. 

2. Οι κάθε είδους σπουδαστικές εκκρεμότητες που προκύπτουν 
με την παύση λειτουργίας της Χαροκοπείου Ανωτάτης Σχολής 
Οικιακής Οικονομίας ρυθμίζονται με τη διαδικασία που καθορί¬ 
ζουν οι διατάξεις της παρ. 8 του άρθρου 9 του Ν. 1894/1990. 

3. Η απόφαση αριθμ. Γ3/538/1991 «Παύση λειτουργίας και 
ρύθμιση εκκρεμών σπουδαστικών θεμάτων Χαροκοπείου Ανωτά¬ 
της Σχολής Οικιακής Οικονομίας» (Β' 1026) εξακολουθεί να 
ισχύει κατά το μέρος που δεν τροποποιείται με την παρούσα. 

4. Το Χαροκόπειο Α.Ε.Ι. Οικιακής Οικονομίας υποχρεούται 
να διαθέτει στη Χαροκόπειο Ανωτάτη Σχολή Οικιακής Οικονο¬ 
μίας, μετά την μεταβίβαση της περιουσίας σ’ αυτό από την υπάρ- 
χουσα υλικοτεχνική υποδομή εκείνην που είναι απαραίτητη για 
την ολοκλήρωση των υποχρεώσεων της Σχολής προς τους σπου¬ 
δαστές της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Φεβρουάριου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 
--♦- 

Αριθ. Β1/133 (6) 

Σύσταση ειδικής προσωρινής θέσης Ειδικού Διοικητικού - Τεχνι¬ 
κού Προσωπικού (Ε.Δ.Τ.Π.) στο Γενικό Τμήμα Δικαίου του 

Παντείου Παν/μίου Κοινωνικών και Πολιτικών Επιστη¬ 
μών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 80 παρ. 1 (ζ) του Ν. .1566/1985 
(Α’ 167) σε συνδυασμό με το άρθρο 37 παρ. 2 του Ν. 1268/ 
1982 «Για τη δομή και λειτουργία των Α.Ε.Ι.» (Α’ 87). 

2. Το έγγραφο αριθ. Α. 1357/14.12.1990 του Δημοκριτείου 
Πανεπιστημίου Θράκης και την από 20.11.1990 αίτηση του Γε- 
ωργίου Τζωρτζή, Ειδικού Επιστήμονα του Τμήματος Νομικής 
του ιδρύματος αυτού και 

3. Την σύμφωνη γνώμη της Γενικής Συνέλευσης (συνεδρίαση 
22.4.1991) του Γενικού Τμήματος Δικαίου του Παντείου Πανε¬ 
πιστημίου Κοινωνικών και Πολιτικών Επιστημών, αποφασί¬ 
ζουμε: 

1. Συνιστάται μία (1) ειδική προσωρινή θέση Ειδικού Διοικητι¬ 
κού τεχνικού προσωπικού (Ε.Δ.Τ.Π.) στο Τμήμα Δικαίου του 
Παντείου Πανεπιστημίου Κοινωνικών και Πολιτικών Επιστημών 
για τη μετάταξη στη θέση αυτή του Ειδικού Επιστήμονα Γεωρ- 
γίου Τζωρτζή του Τμήματος Νομικής του Δημοκριτείου Πανεπι¬ 
στημίου Θράκης. 

2. Για την πραγματοποίηση της μετάταξης πρέπει πρώτα να 
εκδοθεί το Προεδρικό Διάταγμα που προβλέπεται από τις διατά¬ 
ξεις του δευτέρου εδαφίου της παρ. 2 του άρθρου 37 του Ν. 
1268/[982. 

3. Η θέση που κατέχει σήμερα ο ενδιαφερόμενος καταργείται 
αυτοδίκαια και χωρίς άλλη διατύπωση από τη στιγμή της μετά¬ 
ταξής του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 

Αριθ. Φ1/499/Α5-13027 ' (7) 

Χορήγηση άδειας ιδρύσεως και λειτουργίας ΤΕΣ στη Σμαρνάκη 
Κων/να στον Πύργο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Του άρθρου 111 παρ. 2 του Ν. 1892/90 (ΦΕΚ 101/Α/ 
90) σύμφωνα με τις οποίες για τη χορήγηση αδειών ίδρυσης και 
λειτουργίας Ιδιωτικών Τεχνικών και Επαγγελματικών Λυκείων, 
Τεχνικών και Επαγγελματικών Σχολών και Ενιαίων Πολυκλα- 
δικών Λυκείων εφαρμόζονται, όπως ισχύουν, οι διατάξεις του 
Β.Δ. 685/72 (ΦΕΚ 196/Α/72). 

• 2. Του Ν. 1566/85 (ΦΕΚ 144/Α/85). 

3. Του Β.Δ. 685/72 «περί καθορισμού των όρων ιδρύσεως ορ- 
γανώσεως και λειτουργίας των Ιδιωτικών Μέσων και Κατωτέ¬ 
ρων Επαγγελματικών Σχολών». 

4. Την Π.Δ. 686/79 (ΦΕΚ 200/Α/79), 73/83 (ΦΕΚ 34/ 
Α/83), 410/84 (ΦΕΚ 142/Α/84) και Π.Δ. 10/90 (ΦΕΚ 5/ 
Α/90), με τις οποίες έχουν καθορισθεί οι τομείς, τα τμήματα και 
οι ειδικότητες των ΤΕΛ και ΤΕΣ. 

5. Των Π.Δ. 813/77 (ΦΕΚ 259), 600/79 (ΦΕΚ 179/79) 
και 149/91 (ΦΕΚ 46). 

6. Την κοινή απόφαση των Υπουργών Προεδρίας και Εθνικής 
Παιδείας και θρησκευμάτων ΣΤ5/72/90 (ΦΕΚ 742/Β/ 
29.11.90) για τον περιορισμό των υπογραφών. 

Β. Τις αριθμ. 18/12.11.91 και 2/5.2.91 Πράξεις του 
ΠΥΣΔΕ της Νομαρχίας Ηλείας για τη χορήγηση άδειας ίδρυσης 
και λειτουργίας ΤΕΣ στην Σμαρνάκη Κων/να. 

Την υπ’ αριθ. Η. 1671/90 απόφαση για τη μεταβίβαση αρμο¬ 
διοτήτων, αποφασίζουμε: 

Χορηγούμε άδεια ίδρυσης και λειτουργίας Ιδιωτικής Τεχνικής 
Επαγγελματικής Σχολής στην Σμαρνάκη Κων/να, που θα λει¬ 
τουργήσει από το σχολικό έτος 1992 - 1993 στον Πύργο και 
στην οδό Παλαιολόγου 7 με τις εξής ειδικότητες: 

α. Υπαλλήλων Χειριστών Η/Υ και Διατρητικών Μηχανών. 

β. Εμποροϋπαλλήλων. 

Ο αριθμός των μαθητών ανά βάρδια λειτουργίας θα προσδιο¬ 
ριστεί με απόφαση του Προϊσταμένου.της Δ/νσεως Β/θμιας 
Εκπ/σης Νομαρχίας Ηλείας, σύμφωνα με τις ισχύουσες σχετικές 
διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Φεβρουάριου 1992 
Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

-♦- 

Αριθ. ΚΑΤΕΧΝ/Α/57965/4948 (8) 

Τροποποίηση επωνυμίας Ωδείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τον Ν. 1558/85 «Κυβέρνηση και Κυβερνητικά Όργανα». 

2) Το Π. Δ/γμα 941/77 «περί οργανισμού του Υπουργείου 
Πολιτισμού και Επιστημών». 

3) Το Β. Δ/γμα 16/1966 «περί ιδρύσεως ιδιωτικών μουσι¬ 
κών ιδρυμάτων». 

4) Την αριθ. ΥΠΠΟ/ΚΑΤΕΧΝ/Δ/616/91/24.6.1991 
απόφασή μας «Χορήγηση άδειας ίδρυσης και λειτουργίας Ωδείου 
στην Ευφροσύνη Βανδώρου» (ΦΕΚ 509/τ.Β’/11.7.1991). 

5) Την αριθ. ΥΠΠΟ/ΓΝΟΣ/49095/30.10.1991 απόφαση 
«μεταβίβαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γεν. Γραμματείς Τμημάτων 
και Γραφείων της Κεντρικής Υπηρεσίας του ΥΠΠΟ (ΦΕΚ 987/ 
τ.Β'/28.11.1991). 


' 6) Την από 13.11.1991 αίτηση της Ευφροσύνης Βανδώρου 
με τα συνημμένα δικαιολογητικά, αποφασίζουμε: 

Τροποποιούμε την αριθ. ΥΠΠΟ/ΚΑΤΕΧΝ/Δ/616/9/ 
24.6.1991 απόφασή μας (ΦΕΚ 509/τ.Β’/11.7.1991) ως προς 
την επωνυμία, η οποία στο εξής θα είναι «Ωδείο Βορείων Προα- 
στείων Αθηνών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Φεβρουάριου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 


♦ 


Αριθ. ΥΠΠΟ/ΑΡΧ/Β1/Φ30/58431/ΙΙ05 π.έ. (9) 

Κήρυξη Ι.Ν. Κοιμήσεως Θεοτόκου στο Κουτήφαρη Μεσσηνίας 
ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Την Υ.Α. ΥΠΠΟ/ΓΝΟΣ/54280/20.12.90 (ΦΕΚ 824/ 
Β/28.12.90) «Μεταβίβαση αρμοδιοτήτων Υπουργού...». 

2. Τις διατάξεις του Κ.Ν. 5351/32 «περί Αρχαιοτήτων» και 
(άρθρο 50). 

3. Την γνωμοδότηση του Τοπικού Συμβουλίου Μνημείων 
Ν.Δ. Ελλάδος, όπως διατυπώθηκε στην υπ’ αριθμ. 6/3.12.91 
Συνεδρία του, αποφασίζουμε: 

Κηρύσσεται ο Ι.Ν. Κοιμήσεως Θεοτόκου, που βρίσκεται στην 
Κοινότητα Θαλαμών (οικισμός Κουτήφαρη) της επαρχίας Καλα¬ 
μάτας του Νομού Μεσσηνίας ως ιστορικό διατηρητέο μνημείο, με 
ζώνη προστασίας 15μ. γύρω του. 

Πρόκειται για μόνοχωρο καμαροσκέπαστο ναό με τρίπλευρη 
εξωτερική αψίδα και δίρριχτη στέγη που χρονολογείται στις αρ¬ 
χές του 18ου αι. Ο ναός διασώζει στο εσωτερικό του τοιχογρα¬ 
φίες του 1730. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1992 

Με εντολή Υπουργού 
Ο Προϊστάμενος 
ΝΙΚΟΣ ΖΙΑΣ 


-♦- 

Αριθ. ΥΠΠΟ/ΑΡΧ/Β1//Φ30/58430/1104π.ε./ (10) 


Χαρακτηρισμός I. Ν.Μεταμορφώσεως Σωτήρος Πυλίας ως 
αρχαίου μνημείου 


Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1) Την Υ.Α. ΥΠΠΟ/ΓΝΟΣ/54280/29-12.90 (ΦΕΚ 824/ 
Β/28.12.90 «Μεταβίβαση αρμοδιοτήτων Υπουργού». 

2) Τις διατάξεις του Κ.Ν. 5351/32 «Περί Αρχαιοτήτων» άρ¬ 
θρο 50 

3) Την γνωμοδότηση του Τοπικού Συμβουλίου Μνημείων 
Ν.Δ. Ελλάδος, όπως διατυπώθηκε στην υπ’ αριθμ. 6/3.12.91 
Συνεδρία του, αποφασίζουμε: 

Χαρακτηρίζεται ως αρχαίο μνημείο ο I. Ν. Μεταμορφώσεως 
Σωτήρος, που βρίσκεται στην Κοινότητα Μεταμορφώσεως της 
επαρχίας Πυλίας του νομού Μεσσηνίας, με ζώνη προστασίας 
γύρω του 50μ. 

Πρόκειται για ναό τύπου ελευθέρου σταυρού, με τρίπλευρη 
αψίδα και μεταγενέστερης εποχής νάρθηκα και προστώο. Το 
κτήριο παρουσιάζει τρεις οικοδομικές φάσεις, εκ των οποίων η 
αρχική ανάγεται στη μεσοβυζαντινή περίοδο. Τα τμήματα της 

τοιχοποΐας του βυζαντινού κτηρίου διασώζουν το αμελές πλινθο- 
περίκλειστο σύστημα δομής και τον κεραμοπλαστικό διάκο¬ 
σμο. 

Αθήνα, 14 Ιανουάριου 1992 

Με εντολή Υπουργού 
Ο Προϊστάμενος της Δ/νσεως 
ΝΙΚΟΣ ΖΙΑΣ 

- 4 -— 

Αριθ. 58144/614 (11) 

Περιπτώσεις που απαλλάσσονται από την καταβολή προσαυξη¬ 
μένου ειδικού τέλους, λόγω εκπρόθεσμης προσκόμισης οχή¬ 
ματος για τεχνικό έλεγχο·. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: α) Του άρθρου 5 του Ν. 1350/1983 «Υποχρε¬ 
ωτικός τεχνικός έλεγχος των οδικών οχημάτων και άλλες διατά¬ 
ξεις» (Α' 55), όπως αυτές συμπληρώθηκαν με τις διατάξεις της 
παραγράφου 6 του άρθρου 37 του Ν. 1959/1991 «Για τις οδι¬ 
κές μεταφορές, τις επικοινωνίες και άλλες διατάξεις» (Α' 123). β) 
Του Π. Δ/τος 1387/1981 «Καθιέρωση περιοδικού τεχνικού 
ελέγχου οδικών οχημάτων και των ρυμουλκουμένων τους» (Α' 
347).γ) Της αριθ. 44800/123/1985 Απόφασής μας «Τρόπος 
διαδικασία και πιστοποίηση διενέργειας το^ περιοδικού τεχνικού 
ελέγχου οχημάτων» (Β’ 781) και 

2. Την αριθ. 49/16.10.1991 έκθεση αντιγραφειοκρατικής 
επεξεργασίας, αποφασίζουμε: 

Άρθρο 1. 

Εξαιρούνται της υποχρέωσης καταβολής προσαυξημένου ειδι¬ 
κού τέλους, οι ιδιοκτήτες οχημάτων που προσκομίζουν αυτά εκ¬ 
πρόθεσμα λόγω ανωτέρας βίας, όπως αυτή περιγράφεται στις 
παρακάτω περιπτώσεις: 

1. Εάν προκύπτει με αποδεικτικά στοιχεία αρμόδιας Υπηρε¬ 
σίας ότι, κατά το χρονικό διάστημα που υπήρχε υποχρέωση να 
προσκομισθεί το όχημα για τεχνικό έλεγχο, είχαν αφαιρεθεί ή κα¬ 
τατεθεί τα στοιχεία κυκλοφορίας (άδεια και πινακίδες κυκλοφο¬ 
ρίας). 

2. Εάν προκύπτει με αποδεικτικά στοιχεία αρμόδιας Αρχής, 
ότι, κατά το χρονικό διάστημα που υπήρχε υποχρέωση να προ- 
σκομισθεί το όχημα για τεχνικό έλεγχο, αυτό ήταν κλεμμένο, κα¬ 
θώς και ημερομηνία ανεύρεσής του. 

3. Εάν προκύπτει από έγγραφο Δημόσιας Υπηρεσίας ότι, κατά 
το χρονικό διάστημα που υπήρχε υποχρέωση να προσκομισθεί το 
όχημα για τεχνικό έλεγχο, ο ιδιοκτήτης αυτού ευρίσκετο προσω¬ 
ρινά σε εντεταλμένη υπηρεσία, εκτός του νομού της έδρας του 
οχήματος. 

4. Εάν προκύπτει από πιστοποιητικό Νοσηλευτικού ιδρύματος 
ή κλινικής ότι, κατά το χρονικό διάστημα που υπήρχε υποχρέωση 
προσκόμισης οχήματος για Τεχνικό ΈΛεγχο, ο ιδιοκτήτης αυτού 
είχε νοσηλευθεί, καθώς και η ημερομηνία εξόδου απ’ αυτό. 

Άρθρο 2. 

Η κατά τα ανωτέρω εξαίρεση της υποχρέωσης καταβολής 
προσαυξημένου ειδικού τέλους, ισχύει μόνο στη περίπτωση που ο 
ιδιοκτήτης προσκομίσει το όχημα για τεχνικό έλεγχο εντός δεκα¬ 
πέντε (15) ημερών από την ημερομηνία που έπαυσαν να ισχύουν 
οι αναφερόμενοι στο προηγούμενο άρθρο λόγοι ανωτέρας βίας. 

Άρθρο 3. 

Η μη υποχρέωση καταβολής αυξημένου ειδικού τέλους σύμ¬ 
φωνα με την παρούσα δεν απαλλάσει τον κάτοχο του από την 
υποχρέωση για τεχνικό έλεγχο του οχήματος σύμφωνα με την 
παράγραφο 1 του άρθρου 5 του Ν. 1350/83. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Φεβρουάριου 1992 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. Β 2884 (12) 

Τροποποίηση της αριθμ. Β. 21144/89 απόφασης του Νομάρχη 
Καρδίτσας που αφορά τη «σύσταση Κοινοτικού νομικού προ¬ 
σώπου με την επωνυμία σχολική επιτροπή Δημοτικού Σχο¬ 
λείου και Νηπιαγωγείου Κοινότητας Ασημοχωρίου, Ν. Καρ¬ 
δίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 110/ 
Α/27.8.90) «περί συστάσεως δημοτικών ή κοινοτικών νομικών 
προσώπων με την επωνυμία «Σχολικές επιτροπές» διεπόμενα από 
τις διατάξεις του Π.Δ. 323/89. 

2. Την αριθμ. 64748/5.2.91 εγκύκλιο του Υπουργείου Εσω¬ 
τερικών. 

3. Την αριθμ. 1/92 τροποποιητική απόφαση του Κοινοτικού 
Συμβουλίου Ασημοχωρίου με την οποία τροποποιεί και συμπλη¬ 
ρώνει την αριθμ. 26/89 απόφασή του, αποφασίζουμε: 

Τροποποιούμε και συμπληρώνουμε την αριθμ. Β. 21144/89 
απόφαση του Νομάρχη Καρδίτσας με την οποία εγκρίθηκε η σύ¬ 
σταση Κοινοτικού νομικού προσώπου από την Κοινότητα Ασημο¬ 
χωρίου με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Ασημοχωρίου», η οποία έχει δημοσιευ- 
θεί στην Εφημερίδα της Κυβέρνησης ΦΕΚ 804/Β/16.10.89 
Στην παράγραφο 3 αντικαθίσταται η λέξη πενταμελές .με τη 
λέξη επταμελές και μετά το εδάφιο (δ) της παραπάνω παραγρά¬ 
φου προστίθεται και το εδάφιο (ε) και (στ) ως κάτωθι: 
ε) Από την εκάστοτε διευθύντρια Νηπιαγωγείο 
στ) Ένα (1) δημότη γονέα μαθητή Νηπιαγωγείου που θα ορί¬ 
ζεται με απόφαση του Κοινοτικού συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 14 Φεβρουάριου 1992 
Ο Νομάρχης 
ΣΟΛΩΝ ΚΑΤΣΙΚΗΣ 

- ♦- 

Αριθ. Β. 2746 (13) 

Τροποποίηση της Β. 23118/25.10.89 απόφαση του Νομάρχη 
Καρδίτσας που αφορά τη «σύσταση Κοινοτικού νομικού προ¬ 
σώπου με την επωνυμία «σχολική επιτροπή Δημοτικού Σχο¬ 
λείου και Νηπιαγωγείου Κοινότητας Καππαδοκικού». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 110/ 
Α/27.8.90) «περί συστάσεως δημοτικών ή κοινοτικών νομικών 
προσώπων με την επωνυμία «Σχολικές επιτροπές» διεπόμενα από 
τις διατάξεις του Π.Δ. 323/89. 

2. Την αριθμ. 64748/5.2.91 εγκύκλιο του Υπουργείου Εσω¬ 
τερικών. 

3. Την αριθμ. 2/92 τροποποιητική απόφαση του Κοινοτικού 
Συμβουλίου Καππαδοκικού με την οποία τροποποιεί και συμπλη¬ 
ρώνει την αριθμ. 46/89 απόφασή του, αποφασίζουμε: 

Τροποποιούμε και συμπληρώνουμε την αριθμ. Β. 23118/ 
25.10.89 απόφαση του Νομάρχη Καρδίτσας με την οποία εγκρί¬ 
θηκε η σύσταση Κοινοτικού νομικού προσώπου από την Κοινό¬ 
τητα Καππαδοκικού με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου Ασημοχωρίου», η οποία έχει 
δημοσιευθεί στην Εφημερίδα της Κυβέρνησης ΦΕΚ 854/Β/ 
9.11.89. 

Στην παράγραφο 3 και στο εδάφιο (β) αντικαθίσταται η φράση 
«Δύο κοινοτικούς συμβούλους» με τη φράση «Ένας (1) Κοινοτι¬ 
κός σύμβουλος». 

Μετά το εδάφιο (δ) προστίθεται εδάφιο (ε) ως εξής: 

ε) Από την εκάστοτε διευθύντρια του Νηπιαγωγείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 14 Φεβρουάριου 1992 

Ο Νομάρχης 
ΣΟΛΩΝ ΚΑΤΣΙΚΗΣ 

-φ- 

Αριθ. ΤΓ/1436 (14) 

Καθορισμός τόπου αποχέτευσης αποβλήτων ελαιοτριβείου του 
ΠΑΧΤΙΤΗ Σταύρου στην Κοινότητα Στρογγυλής Ν. Κέρκυ¬ 
ρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/ΦΕΚ 138/τ. Β'/65) Υγ/κή Διάταξη όπως 
τροποποιήθηκε με τις Γ1/17831 /71 και Γ4/1305/74 όμοιες. 

2. Την από 3.2.92 γνωμοδότηση της επιτροπής που συγκρο¬ 
τήθηκε με την υπ’ αριθμ. ΥΓ9737/10.1.92 απόφαση του Νο¬ 
μάρχη Κέρκυρας. 

3. Την-από 13.12.92 αίτηση του ΠΑΧΤΙΤΗ Σταύρου, απο¬ 
φασίζουμε: 

1. Επιτρέπουμε την αποχέτευση των αποβλήτων του ελαιοτρι¬ 
βείου του ΠΑΧΤΙΤΗ Σταύρου σε στεγανές δεξαμενές με τις εξής 
προϋποθέσεις. 

α. Οι δεξαμενές θα καλυφθούν με ναύλον (ειδικής κατασκευής) 
θα περιφραχθούν με συρμάτινο πλέγμα (μικρό μάτι) και θα καλυ¬ 
φθούν με λινάτσα. 

β. Τα λύματα του προσωπικού του ελαιοτριβείου θα διατίθε¬ 
νται σε ξεχωριστό βόθρο. 

2. Η απόφαση να δημοσιευθεί στην Εφημερίδα της Κυβέρνη- 
σης. 

Αθήνα, 12 Φεβρουάριου 1992 

Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

- —♦ - 

Αριθ. Ε.581 (15) 

Χορήγηση αδείας μεταλλευτικών ερευνών στο Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 

Με την Ε. 581/12.2.1992 απόφαση του Νομάρχη Κοζάνης 
που εκδόθηκε μετά την από 1/10/1990 αίτηση του Γεωργίου 
Ν. Γεωργιάδη, κατοίκου Θεσ/νίκης (Μητροπόλεως 77) χορηγεί¬ 
ται στον ανωτέρω άδεια μεταλλευτικών Ερευνών, διάρκειας 
τριών (3) ετών για χώρο συνολικής έκτασης 9.710 στρεμμάτων 
που βρίσκεται στην περιφέρεια της Κοινότητας Λευκάρων του 
Νομού Κοζάνης και που έχει τα εξής όρια: 

1. ΤΣΑ Χ=-900 Ψ=+4900 

2. ΤΣΒ Χ=+1600 Ψ=+3400 

3. ΤΣΓ Χ=+2500 Ψ=+1500 

4. ΤΣΗ Χ=+3000 Ψ=+15000 

5. ΤΣΖ Χ=-1100 Ψ=+6500 

6. ΤΣΘ Χ=-2600 Ψ=+3700 

Οι αζιμουθιακές συντεταγμένες αναφέρονται στο κέντρο του 
Φ.Ε.Χ. «ΚΟΖΑΝΗ» κλ. 1:100.000 Ε=40° 15.καιΜ=-1 45' 

Κοζάνη, 12 Φεβρουάριου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 


Αριθ. 1717 · (16) 

Σύσταση ίδιου Ν.Π. στην Κοινότητα Γαλατάδων Ν. Πέλλας με 
την επωνυμία «Σχολική Επιτροπή Δημοτικού Σχολείου και 
Νηπιαγωγείου στην Κοινότητα Γαλατάδων του Νομού Πέλ¬ 
λας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 
1894/1990 «Για την Ακαδημία Αθηνών και άλλες εκπαιδευτι- 
τικές διατάξεις» (Α. 110) και 

β) του άρθρου 187 του δημοτικού και κοινοτικού κώδικα 
(Π.Δ. 323/89 (Α' 146). 

2. Την 1/1992 απόφαση του Κοινοτικού Συμβουλίου Γαλα¬ 
τάδων του Νομού Πέλλας για σύσταση σχολικής επιτροπής, απο¬ 
φασίζουμε: 

1. Συνιστούμε στην Κοινότητα Γαλατάδων του Νομού Πέλλας 
ίδιο νομικό πρόσωπο με την επωνυμία: «Ενιαία Σχολική Επι¬ 
τροπή Δημοτικού Σχολείου και Νηπιαγωγείου». 

Η σύνιστώμενη με την απόφαση αυτή σχολική επιτροπή διοι- 
κείται από 7/μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο της 
Σχολικής Επιτροπής. 

β) Δύο (2) Κοινοτικούς Συμβούλους 
γ) Τον εκάστοτε Διευθυντή του Δημοτικού Σχολείου 
δ) Τον εκάστοτε Διευθυντή του Νηπιαγωγείου, 
ε) Τον εκάστοτε Πρόεδρο του συλλόγου γονέων και Κηδεμό¬ 
νων του Δημοτικού Σχολείου. 

στ) Τον εκάστοτε πρόεδρο του συλλόγου γονέων και κηδεμό¬ 
νων του Νηπιαγωγείου. 

Διευθυντή του Β’ Νηπιαγωγείου. 

2. Η θητεία του πρώτου διοικητικού Συμβουλίου της συνιστώ- 
μενης με την απόφαση αυτή Σχολικής Επιτροπής λήγει με τη 
λήξη της δημοτικής και κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακολουθεί 
την δημοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει 
τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται γιά την κά¬ 
λυψη των δαπανών λειτουργίας, θέρμανσης, φωτισμού, ύδρευ¬ 
σης, τηλεφώνου, αποχέτευσης, αγοράς αναλωσίμων υλικών 
κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των 
σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτοβάθ¬ 
μιας και Δευτεροβάθμιας (1) εκπαίδευσης για τον εφοδιασμό από 
τον Οργανισμό Σχολικών Κτιρίων των σχολείων με έπιπλα και 
εξοπλιστικά είδη και από το Υπουργείο Εθνικής Παιδείας και 
θρησκευμάτων με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση 
των σχολικών κυλικείων και, 

στ) Η λήψη κάθε άλλου μέτρου που κρίνεται αναγκαίο για τη 
στήριξη της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 
α) Η ετήσια Επιχορήγηση του Κράτους. 

β) Η ετήσια Επιχορήγηση του Δήμου Κοινότητας Γαλατάδων 
γ) Κάθε είδους εισφορές, δωρεές, κληρονομιές και κληροδο¬ 
σίες. 

6. Περιουσία 

7. Το νομικό πρόσωπο εκπροσωπείται στο δικαστήριο και σε 
κάθε δημόσια αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Έδεσσα, 11 Φεβρουάριου 1992 

Ο Νομάρχης κ.α.α. 

ΕΛΕΥΘΕΡΙΟΣ ΛΑΣΚΗΣ 

-♦- 

Αριθ. 1362 (17) 

Συμμετοχή της Κοινότητας Σάρτης στον Αναπτυξιακό Σύνδεσμο 
της 2ης Γεωγραφικής Ενότητας Ν. Χαλκιδικής». 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθ. 190 και 196τουΠ.Δ. 323/89. 

2. Την αρ. 17/91 απόφαση του Κ.Σ. Σάρτης περί συμμετοχής 
της Κοινότητας στον Αναπτυξιακό Σύνδεσμο της 2ης Γ.Ε. 

3. Την αρ. 13/91 απόφαση του Δ.Σ. του Αναπτυξιακού Συν¬ 
δέσμου με την οποία αποδέχεται την σςυμμετοχή της Κοινότητας 
Σάρτης στον Αναπτυξιακό Σύνδεσμο. 

4. Την αρ. 6381/30.5.89 απόφασή μας περί σύστασης του 
Αναπτυξιακού Συνδέσμου της 2ης Γ.Ε. όπως έχει τροποποιηθεί, 
αποφασίζουμε: 

Επικυρώνουμε τη 13/91 απόφαση του Δ.Σ. του Αναπτυξια¬ 
κού Συνδέσμου 2ης Γεωγραφικής Ενότητας στον οποίο συμμετέ¬ 
χουν οι Κοινότητες Νικήτης, Μεταμόρφωσης, Μεταγγιτσίου Συ¬ 


κιάς και Ν. Μαρμαρά με την οποία αποδέχεται τη συμμετοχή της 
Κοινότητας Σάρτης στον Αναπτυξιακό Σύνδεσμο. 

Κατά τα λοιπά ισχύει η 6381/30.5.89 απόφασή μας όπως 
έχει τροποποιηθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 13 Φεβρουάριου 1992 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦-- 

ΔΙΟΡΘΩΣΕΙΣ ΣΦΑΛΜΑΤΩΝ 

(18) 

Στη 40Γ.12/109067/4.2.1992 απόφαση που δημοσιεύ¬ 
τηκε στο ΦΕΚ 75/7.2.1992 (τ. Β') επκρέρεται η πιο κάτω διόρ¬ 
θωση: 

1) Στη σελίδα 746 Β' στήλη 3 Άρθρο 7 β παράγραφο Β1 II 
και στο στοίχο 21ος εκ των άνω από Μ. λανθασμένη λέξη «Επι- 
χειρήσεως» στη σωστή «Επιχειρήσεων» 

2) Στη σελίδα 747 Β’ στήλη Άρθρο 7 παράγραφο Α1/ΙΙΙ, 
εδάφιο γ και στο στοίχο 36ος εκ των άνω από τη λανθασμένη 
λέξη «πτυχίο» στη στήλη «πτυχία» 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΕΕΧ 

104 32 

22.3211 ΥΡΕΤΘΗ 

λειτουργούν καθημερινά από 8.00’ έως 13.30" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμοΰ 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 

Δρχ. 

13.000 

β) 

» 

» 

» 

Β’ 

» 

23.000 

Υ) 

» 

» 

» 

Γ 

» 

7.000 

δ) 

» 

» 

» 

Δ" 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

Β) 

» 

» 

» 

Αν. Ειδικού Δικαστηρίου 

» 

2.000 

0 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ τυπογραφείο; 
















